Polisiebeampte en sy vriendin dood aangetrefŉ Polisiebeampte en sy vriendin is Vrydag dood aangetref in ŉ dokter se spreekkamer in Mdantsane, het die Oos-Kaapse polisie gesê. Kapt. Mluleki Mbi sê die vrou was in haar 20s en die polisiebeampte 33 jaar oud. Die twee is glo met skietwonde aan die kop aangetref en ŉ vuurwapen het langs hulle gelê. Mbi sê niemand was ten tye van die voorval in die spreekkamer nie en verbygangers het omstreeks 12:00 die lyke opgemerk. Die vrou het as ŉ ontvangsdame by die spreekkamer gewerk en die polisiebeampte was ŉ lid van die reaksie-eenheid in Mdantsane. Die oorsaak van die voorval is nie bekend nie en die polisie het ŉ doodsondersoek gelas.